eXofitsio: ΑΣΦΑΛΕΙΑ ΚΑΙ ΝΕΑ ΔΗΜΟΚΡΑΤΙΑ- ΚΥΡΙΑΚΟ, ΔΕΣ ΤΟ ΑΛΛΙΩΣ....
Έχει απόλυτο δίκιο η Νέα Δημοκρατία να φωνάζει για την ασφάλεια των πολιτών.
Έχει απόλυτο άδικο ο Σύριζα, που αφήνει την εγκληματικότητα ανεξέλεγκτη, τους μπαχαλάκηδες να οργιάζουν, διάφορους γραφικούς τύπους να κάνουν τους Ρομπέν των δασών και γενικώς στον τομέα της ασφάλειας, η συγκυβέρνηση τα έχει κάνει μπάχαλο.
Το έχουμε ξαναγράψει: Πεδίο δράσεως λαμπρό για την Νέα Δημοκρατία, ένα τόσο σοβαρό και "πιασάρικο" μείζον ζήτημα, μπροστά σε όλα τα άλλα, που τα διαπλεκόμενα ΜΜΕ ....σερβίρουν, όπως θέλουν, στο πόπολο και εκτίθενται (και εκθέτουν και τον Μητσοτάκη, γιατί ο λαός δεν είναι ηλίθιος).
Ωστόσο και σε αυτό το τόσο...εύκολο επικοινωνιακά ζήτημα, ο Κυριάκος Μητσοτάκης τα κάνει στρεβλά τα πράγματα, δίνει έναυσμα για σχόλια, με σαχλαμάρες επικοινωνιακές που μόνον πρώτης δημοτικού επικοινωνιολόγοι, θα μπορούσαν να του εισηγηθούν.
Πρώτον: Καλό μου παιδί, χωρίς ίχνος ειρωνείας, είναι δυνατόν να ανακοινώνεις, επειδή ακριβώς το θέμα της ασφάλειας είναι πιασάρικο, ότι μειώνεις το 20% των αστυνομικών που έχουν ορισθεί για την ασφάλεια των γραφείων στην Πειραιώς και να αποκαλύπτεται, ότι αυτό αντιπροσωπεύει ...δυο αστυνομικούς;
Ποιος πανηλίθιος εγκέφαλος επικοινωνιακός, το σκέφθηκε αυτό;
Πλασάρει λοιπόν η Νέα Δημοκρατία, την ασφάλεια των πολιτών ως πρώτο θέμα και καλά κάνει. Είναι δυνατόν να προσφέρει ως...θυσία και το ανακοινώνει ως ποσοστό (τι ηλιθιότητα) το είκοσι τοις εκατό, δηλαδή δυο αστυνομικούς, για την ασφάλεια των πολιτών; Ποιος.... φίλος του Σύριζα πέτυχε τέτοια ανακοίνωση;
Δεύτερον: Eκνευριζόμαστε πολύ πάρα πολύ, όταν η πολιτική αντιπαράθεση εμπλέκει και συζύγους πολιτικών αρχηγών. Το θεωρούμε ατόπημα. Τι γίνεται όμως, όταν η σύζυγος πρωθυπουργου που έχει κατηγορηθεί για την δημιουργία offshore εταιριών, εμπλέκεται εκείνη από μόνη της, έτσι...αφ εαυτής, χωρίς να το ζητήσει κανείς-ή το ζήτησε ο ίδιος βλαξ που είχε βγάλει την ίδια ανακοίνωση περί 20% μείωσης των αστυνομικών;-στην ασφάλεια των πολιτών και ασκεί κριτική.
Να φτιάξουμε κυρία μου με όλο τον σεβασμό, μια offshore ,....να μην μπορούν να μας κλέψουν τίποτα. Όλα έξω....
Υπάρχουν κινήσεις, όταν σου δίνεται ένα πεδίο δράσης λαμπρό, που μπορείς πολιτικά να ...κεντήσεις...Κι εσύ, αντί να αρχίσεις την σταυροβελονιά... να τους μαγέψεις και να εισπράξεις κομματικά, αρχίζεις... και κτυπάς το κέντημα με...κουπιά...
Ήμαρτον, Κυριάκο Μητσοτάκη Ήμαρτον...